CELEX: 32010D0176
Language: ro
Date: 2010-03-19 00:00:00
Title: 2010/176/: Decizia Comisiei din 19 martie 2010 privind devansarea termenului de plată a celei de-a doua tranșe a ajutorului pentru restructurare acordat pentru anul de comercializare 2009-2010 în temeiul Regulamentului (CE) nr. 320/2006 al Consiliului [notificată cu numărul C(2010) 1710]

24.3.2010   
            
            
               RO
            
            
               Jurnalul Oficial al Uniunii Europene
            
            
               L 77/54
            
         DECIZIA COMISIEI
   din 19 martie 2010
   privind devansarea termenului de plată a celei de-a doua tranșe a ajutorului pentru restructurare acordat pentru anul de comercializare 2009-2010 în temeiul Regulamentului (CE) nr. 320/2006 al Consiliului
   [notificată cu numărul C(2010) 1710]
   (2010/176/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (1), în special articolul 10 alineatul (5),
   întrucât:
   
               (1)
            
            
               Articolul 10 alineatul (5) din Regulamentul (CE) nr. 320/2006 autorizează Comisia să devanseze termenele de plată a ajutoarelor acordate în cadrul regimului temporar de restructurare a industriei zahărului instituit prin regulamentul respectiv.
            
         
               (2)
            
            
               Întrucât în fondul de restructurare menționat la articolul 1 din Regulamentul (CE) nr. 320/2006 sunt disponibile resursele financiare necesare, statelor membre trebuie să li se dea posibilitatea de a devansa termenul de plată a celei de-a doua tranșe a ajutorului pentru restructurare acordat pentru anul de comercializare 2009-2010 întreprinderilor, producătorilor și contractanților de utilaje care au renunțat la cotele lor de la 1 octombrie 2009 până la termenul de plată a primei tranșe,
            
         ADOPTĂ PREZENTA DECIZIE:
   Articolul 1
   Prin derogare de la articolul 10 alineatul (4) din Regulamentul (CE) nr. 320/2006, statele membre pot plăti într-o singură tranșă 100 % din ajutorul pentru restructurare prevăzut la articolul 3 din regulamentul respectiv pentru anul de comercializare 2009-2010. În acest caz, plata se efectuează în iunie 2010.
   Până la 31 martie 2010, statele membre informează Comisia dacă doresc să recurgă la posibilitatea prevăzută la primul paragraf.
   Articolul 2
   Prezenta decizie se adresează statelor membre.
   
      Adoptată la Bruxelles, 19 martie 2010.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 58, 28.2.2006, p. 42.